የጥበብ ሰዎችን የትግሬ ደረሲ፣ የአማራ ድምጻዊ፣ የኦሮሞ ሰዓሊ ብለን የምንፈልጋቸው ከሆነ እንዴት ልናውቃቸው እንችላለ? ምናልባት የተወለዱበትን ቀዬ መጥራት ይቻል እንድሆ እንጂ እነ ሎሬት ጸጋዬ ገ/መድህ፣ እነበአሉ ግርማ፣ እነብርሃኑ ከኢትዮጵያዊነታቸው ሌላ የዘር ማንነታቸውን ብዙ ሰው አያውቅም። ያ መለያ አስፈላጊ አልነበርም። ጥለሁን ገሠሠ በትውልድ ከኦሮሞ ሊሆን ይችላል ግን ከኦሮሞነት በላይ የሚያንጽባርቅ አርቲስት ስለሆነ በዚያ መለያ እሱን ብታንሳው ስለማውቀው ጥላሁን ሳይሆን ስለሌላ የምታወራ ነው የሚመስለኝ። መሀሙድ ከጉረጌነት በላይ ነው። ሀዲስ አለማየሁን የአማራ ደራሲ ብትላቸው፣ አጽማቸው ይፋረድሃል። ደራሲያንን እንደ ዘመኑ ፖለቲከኞች በዘራቸው ፈልገህ አታገኛቸውም። ለዚህ ነው የትግሬ ደራሲ የማታውቀው። የትግሬ ደራሲ የሚባል ነገር ስለሌለ። የአማራም ደራሲ የለም። የኦሮሞም። አለሁ የሚል ከመጣ በበኩሌ ከደራሲ አልቆጥረውም።